**Sākumskolas PROSUM pašnovērtējuma ziņojums**

|  |  |
| --- | --- |
| Rīga, 07.11.2022 |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2021./2022. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2021./2022. māc.g. (01.09.2021.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2021./2022.māc.g.  (31.05.2022.) |
| Nr. | Licencēšanas  datums |
| Pirmsskolas izglītības programma | 01011111 | Pīļu iela 1, Rīga | V-1175 | 15.01.2010 | 120 | 138 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa (cik daudzi izglītojamie izglītības iestādē 2021./2022. mācību gada laikā);
     2. vēlme mainīt izglītības iestādi (cik daudzi izglītojamie izglītības iestādē 2021./2022. mācību gada laikā, galvenie iestādes maiņas iemesli);
     3. cits iemesls (cik daudzi izglītojamie izglītības iestādē, iestādes maiņas iemesls).  
        *Biežāk dzirdētais iemesls izglītojamo iestādes maiņai ir finansiāli apsvērumi (pārejot no privātās iestādes uz valsts iestādi), kā otrs biežākais - dzīves vietas maiņa. Sarunas ar vecākiem, kuri izvēlējušies pāriet uz citu iestādi, neliecina, ka viņus nepamierina iestādes darbība vai izmantotā metodika un audzināšanas principi.*
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2021./2022. māc.g. (līdz 31.05.2022.) | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2021./2022. māc.g. (līdz 31.05.2022.) | 8 | Logopēds, pavārs, pedagogu palīgi, apkopēja. |

1. **Izglītības iestādes darbības pamatmērķi un prioritātes**
   1. Izglītības iestādes misija – izglītot bērnus, veicināt bērna kritisko domāšanu, atraisīt bērnā vēlmi mācīties ar prieku mūža garumā, un veicināt atbildīgu un cieņpilnu cilvēka augšanu.
   2. Izglītības iestādes vīzija par izglītojamo – zinātkārs, priekpilns, uz patstāvību un sadarbību tendēts cilvēks.
   3. Izglītības iestādes vērtības cilvēkcentrētā veidā – cieņa, sadarbība, profesionalitāte, atbildība, pozitīva attieksme, izaugsme un inovitāte, lojalitāte.
   4. 2021./2022. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Jauno pedagogu un pedagogu asistentu apmācību nodrošināšana kursa “Audzināšanas lietpratība pedagoģijā”, kā arī pedagogu apmācīšana Montesori pedagoģijas kursu ietvaros. | a) kvalitatīvi Īstenot projektu “Prosum” jauno pedagogu piesaiste un apmācība” | Sasniegts |
|  | b) kvantitatīvi  3 cilvēki iesākuši, turpina vai pabeidz Montesori pedagoģijas kursus izglītības iestādē “Pētnieku darbnīcas”. | Sasniegts |
| Nr.2 apmācīt visus pedagogus, pedagogu asistentus kursa “Audzināšanas lietpratība pedagoģijā” un iestādes ietvaros praktizēt uzticībā balstītas saiknes veidošanu ar izglītojamajiem, vajadzības gadījumā asistējot, konsultējot un sniedzot palīdzību darbiniekiem. | a) kvalitatīvi Nodrošināt pilna kursa “Audzināšanas lietpratība pedagoģijā” apguvi vai lekciju veidā atkārtot zināšanas iepriekšējā gadā kursu pabeigušajiem pedagogiem un atbalsta personālam. | Daļēji sasniegts - jaunākie kolēģi vēl nav pabeiguši kursu. |
|  | b) kvantitatīvi 16 cilvēki veikuši apmācības “Audzināšanas lietpratība pedagoģijā”; | Sasniegts |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2022./2023. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Pedagogu profesionālā pilnveide | a) kvalitatīvi Dalība Eramsus Plus projektā, apmeklējot izglītības kursus dažādās valstīs Eiropā. |  |
|  | b) kvantitatīvi Papildizglītības kursus apmeklēs vismaz 13 darbinieki. |  |
| Nr.2 Emocionālās audzināšanas principu un vērtību pielietošana audzināšanas darbā. | a) kvalitatīvi  Vadības atbalsts ikdienas darbā emocionālās audziāšanas principu un metodikas pielietošanai. |  |
|  | b) kvantitatīvi Papildus vadības un metodiķa sistemātiskas vērošanas, jauno kolēģu mentorings, sarunas un tikšanās atbalsta sniegšanai un risinājumu meklēšanai problēmsituācijās. |  |

1. **Kritēriju izvērtējums** 
   1. Kritērija “Kompetences un sasniegumi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde īsteno uzstādītos mērķus, sagatavojot 3.vecumposma bērnus skolas uzsākšanai. Tiek ievērota noteikta sistēma un plānošana, kā arī sniegts atbalsts, lai izglītības mērķus sasniegtu. Vajadzības gadījumā tiek ātri meklēti risinājumi, ja radušās problēmas mērķu sasniegšanā. | Kvalitātes mērķu sasniegšanā iesaistīt lielāku skaitu mērķgrupas, pedagogu, kopīgi vienojoties par svarīgākajiem mērķiem, ņemot vērā iestādes vērtības. |
| Pedagogi profesionāli izglītojas un atsvaidzinot zināšanas, pielieto tās audzināšanas darbā. Ir izveidota vērošanā balstīta sistēma, pēc kuras tiek sistemātiski plānots darbs, audzināšanas mērķu īstenošanā, tai skaitā, ikdienā skolotāja vērošanas darbs un vadītāja, metodiķa veiktas vērošanas vismaz divas reizes gadā. Tiek organizētas nodarbības un svētki, kas veicina pilsoniskās līdzdalības pieredzi. | Uzlabot vērošanas sistēmu - izveidot iespēju pedagogiem veikt vērošanas iestādes ietvaros (citās grupās vai ārpus iestādes), izveidot sistēmu, pēc kuras veikt vērošanu, pievēršot uzmanību, kā uzlabot savu darbu un gūt iedvesmu. |

* 1. Kritērija “Vienlīdzība un iekļaušana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē mērķtiecīgi tiek veidota iekļaujoša vide, tiek īstenota vienlīdzīgas attieksmes organizācijas kultūra. Problēmsituāciju gadījumā iestāde nodrošina atbalstu visiem iesaistītajiem. | Turpināt veidot iekļaujošu vidi. |

* 1. Kritērija “Pieejamība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vienota izpratne par faktoriem, kas ietekmē izglītības pieejamību. | Meklēt opcijas, kā būtu iespējams nodrošināt pieeju PII bērniem ar invaliditāti (ieejai ar ratiņkrēsliem). |
| Pedagogu apmācība, profesionālā pilnveide darbam ar bērniem ar speciālām vajadzībām, pieredze darbā ar bērniem ar kustību traucējumiem, mācību traucējumiem. | Turpināt veikt apmācības plašāka, pedagogu skaitam, lai būtu iespēja piesaistīt vairāk bērnus ar speciālām vajadzībām. |

* 1. Kritērija “Drošība un labklājība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iesaistoties visām mērķgrupām, ir izstrādāti un nepieciešamības gadījumā katru gadu atjaunoti iekšējās kārtības noteikumi. Izglītības iestādē ir vienota izpratne par to nozīmību un mērķi. | Turpināt papildināt vai mainīt iekšējās kārtības noteikumus, īpašu uzmanību pievēršot jaunajiem kolēģiem un vecākiem. |
| Vienota izpratne par to, kā rīkoties fiziska apdraudējuma situācijā, kā to risināt. | Izstrādāt vienotu sistēmu, kā sekot līdzi un rīkoties fiziskās drošības apdraudējumu gadījumos, kā arī ieviest sistēmu, pēc kuras sekot, lai preventīvi par to runātu ar izglītojamiem. |
| Iestādē tie runāts par emocionālās drošības pamatprincipiem, jautājumiem, piemēram, nevardarbīgu komunikāciju, cieņpilnu attieksmi. | Iespēju robežās piedāvāt darbiniekiem apmācības, kas veicina cieņpilnas komunikācijas pamatprincipus, lai integrētu to ikdienā savstarpējā komunikācijā, kā arī komunikācijā ar bērnu vecākiem. |
| Rūpes un risinājumu piedāvāšana no vadības puses par personāla labizjūtu. Pedagogu iedziļināšanās konfliktsituācijās starp izglītojamiem, ja tādas rodas, konfliktu risināšana, kas rezultējas izglītojamo labizjūtā. | Turpināt prioritezēt personāla un izglītojamo labizjūtu, rūpējoties par stabilu kolektīvu, pozitīvu attieksmi, regulārām sapulcēm. |

3.5. Kritērija “Infrastruktūra un resursi” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Pedagogiem ir skaidra kārtība kādā pieteikt resursu izmantošanu, resursu kāsts ir plašs un pietiekams. | Regulāri izvērtēt (reizi gadā) materiāltehnisko resursu nodrošinājumu. Uzlabot tehnisko materiālo stāvokli un tehnisko nodrošinājumu ērtai un ātrai lietošanai (printeris). Palielināt bibliotēkas grāmatu kolekciju. |
| Efektīvi tiek izmantota digitālā vide saziņas nodrošināšanai, kā arī dokumentu glabāšanai. Izglītības iestāde rūpējas par datu drošību un privātumu atbilstoši tiesību aktos noteiktajam. | Uzlabot, palielināt digitālo materiālu krātuvi, apvienojot visās grupās esošo materiālu klāstu, radot to pieejamu visam personālam arī citu grupu ietvaros. |
| Izglītības iestādē tiek pārraudzīts un izvērtēts resursu izmantošanas biežums, pieejamība un efektivitāte. | Uzlabot tehnisko resursu kvalitāti attiecīgi izmantošanas biežumam. |
| Izglītības iestādes telpu izmērs un funkcionalitāte atbilst normatīvajos aktos noteiktajam. Tiek pievērsta uzmanība tam, lai gaisa kvalitāte atbilst noteiktajam, izmantojot gaisa kvalitātes mērītāju, tiek regulāri vēdinātas telpas. Gada laikā tika atjaunotas un labiekārtotas āra laukumiņa daļas - uzbūvēts jauns šķūnītis un viena nojume. | Turpināt uzlabot apkārtējo teritoriju sadarbībā ar pārējiem uzņēmumiem, ar ko tiek dalīta teritorija. |

**4. Informācija par lielākajiem īstenotajiem projektiem par 2021./2022. mācību gadā**

* 1. to īsa anotācija un rezultāti;

Projekts “Prosum jauno pedagogu piesaiste un apmācība” tika finansēts ar Eiropas Komisijas Eiropas Solidaritātes korpusa, kuru Latvijā administrē Jaunatnes starptautisko programmu aģentūra, atbalstu.

Projekta ietvaros Prosum apmācīja jaunos pedagogus darbam ar pirmsskolas vecuma bērniem saskaņā ar Montesori izglītības metodēm, veidojot tos par spējīgiem un zinošiem bērnu audzinātājiem. Jauno pedagogu piesaiste palīdzēja veidot vidi, kurā ir iespēja katram bērnam pielāgot tieši viņam/viņai nepieciešamo izglītošanas stilu un vajadzīgo uzmanību, kā arī izstrādāt detalizētāku programmu viņu spēju pilnveidē. Gala rezultātā vēlamies rosināt bērnos mācīšanās prieku un izkopt viņu valodu prasmes, kā arī radošās un sociālās izpausmes, veidojot viņos plašu dažādu kultūru uztveri un to iekļaušanas savā vidē. Programma palīdzēja atklāt un stiprināt bērnos līdera dotības, kas ir neatņemams ieguldījums iekļaujošs un iedvesmojošas Eiropas sabiedrības veidošanā.

Jauno pedagogu piesaiste nodrošināja individuālāku pieeju katram bērnam, kā arī veicināja Montesori metodes popularizēšanu un vēl vairāk bērnu piesaisti šai izglītības programmai.

1. **Informācija par institūcijām, ar kurām noslēgti sadarbības līgumi** 
   1. Centrs “Zin” - Audzināšanas lietpratība pedagoģijā, pedagogu apmācība.
   2. Montesori pirmsskola un sākumskola “Pētnieku darbnīca” - pedagogu apmācība Montesori metodikā.
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).  
       Prioritātes turpmākajiem trim gadiem ir individuālas pieejas īstenošana mācību procesā un tā realizācijā; apzināta uzmanības vēršana attiecību veidošanai ar bērniem - veidot uzticībā balstītas attiecības, kā rezultātā uzlabot mācību procesa kvalitāti; Montesori apmācības jaunajiem pedagogiem un pedagogu asistentiem vienotas mācību pieejas īstenošanai iestādes ietvaros.
   2. 2-3 teikumi par galvenajiem secinājumiem pēc mācību gada izvērtēšanas.

Tiek veiksmīgi turpināts īstenot individuālu pieeju mācību procesā, ņemot vērā bērna individuālās spējas, vajadzības un prasmes. Mācību gada laikā jūtams uzsvars uz uzticībā balstītu attiecību veidošanu ar bērniem - skolotājiem veidojusies dziļa izpratne par drošības sajūtas svarīgo lomu audzināšanas darbā. Par to liecina pedagogu un vadītājas individuālo sarunu rezultāti un pedagogu izteiktais viedoklis par prioritātēm audzināšanas darbā.